
	DESCRIEREA OCUPAȚIEI

	Definiția ocupației: Mașinistul/mașinista la pompa de beton este lucrătorul calificat care operează autopompa de beton pentru transportul, pomparea și turnarea betonului în cadrul lucrărilor de construcții, asigurând punerea în operă a betonului în conformitate cu documentația tehnică, cerințele de calitate și normele de securitate și sănătate în muncă.
Scopul activităților: Asigurarea pompării și turnării betonului în cadrul lucrărilor de construcții, în condiții de siguranță, calitate și eficiență, prin operarea autopompei de beton și respectarea documentației tehnice și a tehnologiei de execuție.
Atribuții de bază: Pregătirea autopompei de beton pentru lucru; operarea autopompei pentru pomparea și turnarea betonului; monitorizarea procesului de pompare; întreținerea și verificarea tehnică a utilajului; respectarea cerințelor de securitate și sănătate în muncă și de protecție a mediului; colaborarea cu echipa de șantier pentru executarea lucrărilor în conformitate cu documentația tehnică.
Calități personale: responsabilitate, atenție la detalii, capacitate ridicată de concentrare, spirit de observație, disciplină, rezistență fizică și psihică, reacție rapidă în situații neprevăzute, abilități de comunicare, autocontrol, dorință de perfecționare continuă, abilitatea de a lucra sub presiune, răbdare și perseverență, flexibilitate, operativitate, rezistență fizică, îndemânare, capacitatea de prevenire a riscurilor pe șantier.
Cunoașterea: legislației muncii și a normelor de securitate și sănătate în muncă; regulamentelor privind exploatarea autopompelor de beton; construcției, funcționării și principiilor de lucru ale autopompei de beton; sistemelor hidraulice, mecanice și electrice ale utilajului; tehnologiei de pompare și distribuire a betonului la diferite distanțe și înălțimi; tipurilor de beton, caracteristicilor și comportamentului acestora în procesul de pompare; regulilor de montare, utilizare și demontare a conductelor și furtunurilor de transport al betonului; cerințelor privind amplasarea și stabilizarea autopompei pe șantier; semnalizării și organizării șantierului de construcții.
Capacități profesionale: operarea autopompei de beton în condiții de siguranță; montarea și poziționarea brațului pompei; controlul debitului și presiunii betonului; întreținerea zilnică și verificarea tehnică a utilajului; identificarea și remedierea defecțiunilor minore; respectarea planului de turnare a betonului; colaborarea cu echipa de construcții pentru execuția lucrărilor; reglarea precisă a brațului de distribuție și a conductelor de pompare, analiza sarcinilor și evaluarea posibilității executării acestora în funcție de distanță și înălțime, evaluarea stării tehnice a utilajului înainte și după exploatare, efectuarea întreținerii preventive de bază și curățarea instalației după utilizare, identificarea și raportarea defecțiunilor sau blocajelor în sistem, utilizarea eficientă a combustibilului și a materialelor, respectarea normelor de securitate și sănătate în muncă pe șantier, completarea și verificarea documentației tehnice de exploatare, adaptarea modului de lucru la condițiile de șantier și la tipul de beton utilizat.
Echipamente, instrumente, scule și materiale:
Echipament de lucru și de protecție: cască de protecție; îmbrăcăminte de lucru rezistentă; mănuși de protecție; bocanci cu bombeu metalic; ochelari de protecție; vestă reflectorizantă; protecție auditivă (după caz);
Instrumente și aparate de măsură și control (AMC): manometre pentru controlul presiunii; telecomandă pentru operarea brațului pompei; dispozitive de control al poziției brațului; unelte de bază pentru întreținere (chei, șurubelnițe etc.);
Echipamente speciale: autopompă de beton (cu braț distribuitor); sistem hidraulic de pompare; conducte și furtunuri pentru transportul betonului;
Materiale și consumabile: beton proaspăt; lubrifianți și uleiuri hidraulice; materiale pentru curățarea instalației; garnituri și piese de schimb;
Software: sisteme electronice de control integrate în utilaj; software de diagnosticare a echipamentului (după caz).
Condițiile de muncă solicitate (mediul fizic, socio-organizațional):
Mediul fizic: activitate desfășurată preponderent pe șantiere de construcții; expunere la condiții meteorologice variabile (frig, căldură, ploaie); nivel ridicat de zgomot și vibrații; lucru în aer liber și uneori la înălțime; posibilitatea expunerii la praf și substanțe specifice betonului.
Mediul socio-organizațional: activitate în echipă (cu muncitori, ingineri, șefi de șantier); respectarea strictă a procedurilor și instrucțiunilor; program de lucru uneori prelungit sau în ture; necesitatea coordonării cu alte echipe de lucru; responsabilitate ridicată (asumată) pentru siguranța operațiunilor.
Riscuri profesionale:
riscuri generale: accidente cauzate de manipularea utilajelor grele; căderi de la înălțime sau alunecări pe suprafețe umede; loviri sau striviri de către elemente ale utilajului; electrocutare (în apropierea liniilor electrice); expunere la zgomot și vibrații; contact cu betonul (substanță iritantă);
afecțiuni/boli profesionale: afecțiuni musculo-scheletice (dureri de spate, articulații); afecțiuni auditive (hipoacuzie); dermatite de contact (de la ciment/beton); afecțiuni respiratorii (din cauza prafului); oboseală cronică și stres ocupațional.
Perspectivele pe piața muncii: Cererea pentru mașiniști la autopompa de beton este constantă și ridicată, datorită dezvoltării continue a construcțiilor civile, industriale și a proiectelor de infrastructură. Creșterea volumului lucrărilor de turnare a betonului și deficitul de personal calificat generează oportunități bune de angajare atât pe piața națională, cât și pe cea internațională.
Tendințele din domeniu: sisteme electronice de comandă, telecomenzi, senzori de monitorizare și sisteme automate de control al brațului și al procesului de pompare. Digitalizarea și dezvoltarea tehnologiilor de construcții sporesc productivitatea și siguranța în exploatare.

	FONDUL STANDARDULUI OCUPAȚIONAL

	Competențe generice (transversale) (CG):
CG 1. Aplicarea instrucțiunilor din documentația tehnice: proiecte/scheme/ instrucțiuni tehnice, fișe de lucru
CG 2. Manifestarea flexibilității, adaptabilității și rezilienței 
CG 3. Utilizarea platformelor digitale, metodelor și tehnicilor de comunicare.
CG 4. Dezvoltarea personală și profesională
CG 5. Promovarea produselor, serviciilor, sistemelor bazate pe tehnologii prietenoase mediului și sustenabile.

	Atribuții și sarcini de lucru
	Competențe profesionale (CP) și corelarea lor cu sarcinile de lucru
	Criterii de realizare a activităților asociate competențelor profesionale

	ATRIBUȚIA 1. Organizarea activităților
Sarcina 1.1.	Aplicarea normelor privind securitatea și sănătatea în muncă 
Sarcina 1.2. Echiparea cu echipament individual de protecție
Sarcina 1.3.	Consultarea la medic a stării de sănătate și capacității de muncă
Sarcina 1.4.	Participarea la instruiri (la locul de muncă ș/sau centre specializate de formate profesională) privind exploatarea corectă a tehnicii 
Sarcina 1.5.	Identificarea riscurilor de securitate și de impact asupra mediului
Sarcina 1.6.	Utilizarea resurselor naturale și energetice

	CP 1. Organizarea activităților pentru exploatarea autopompei de beton

(1.1; 1.2; 1.3; 1.4; 1.5; 2.7; 3.5; 4.3; 4.4; 5.3; 5.10; 8.3)

	1.1. Utilizează echipamentul individual de protecție adecvat tipului de lucrări executate, conform normelor de securitate și sănătate în muncă.
1.2. Verifică starea echipamentului individual de protecție și înlocuiește elementele deteriorate sau necorespunzătoare înainte de începerea activității.
1.3. Respectă recomandările medicale și participă la controalele periodice prevăzute de legislația în vigoare, confirmând înainte de începerea programului de lucru starea fizică și psihică necesară pentru exploatarea în siguranță a autopompei de beton.
1.5. Participă la instruiri și activități de perfecționare profesională privind exploatarea, întreținerea și utilizarea în siguranță a autopompei de beton, aplicând în activitatea curentă cunoștințele și instrucțiunile dobândite în cadrul acestora.
1.7. Identifică pericolele și riscurile existente în zona de lucru, inclusiv cele legate de circulația utilajelor, rețelele electrice aeriene, terenul instabil și condițiile meteorologice.
1.8. Aplică măsuri de prevenire a accidentelor și de protecție a mediului prin evitarea scurgerilor de combustibili, lubrifianți și alte substanțe periculoase.
1.9. Utilizează rațional combustibilul, energia și alte resurse necesare desfășurării activității, evitând consumurile nejustificate.
1.10. Menține ordinea și curățenia la locul de muncă și comunică cu membrii echipei pentru desfășurarea activităților în condiții de siguranță și eficiență.

	ATRIBUȚIA 2. Asigurarea stării tehnice a autospecialei şi a utilajului din dotare
Sarcina 2.1 Verificarea valabilității documentelor utilajului/ autopompei de beton (certificat tehnic, revizie, asigurare)
Sarcina 2.2 Verificarea nivelului de combustibil și lichide tehnice
Sarcina 2.3 Verificarea funcționării indicatorilor panourilor de bord
Sarcina 2.4 Inspectarea circuitelor pneumatice, hidraulice și electrice
Sarcina 2.5 Inspectarea stării caroseriei, furtunurilor și elementelor de conexiune
Sarcina 2.6 Verificarea funcționalității sistemelor de bază a utilajului
Sarcina 2.7 Reglarea dispozitivelor de securitate
Sarcina 2.8. Inspectarea tehnică a autopompei înainte de începerea lucrului (nivel de ulei, combustibil, sistem hidraulic, furtunuri)
	CP 2. Verificarea stării tehnice și funcționale a autopompei de beton înainte de începerea lucrărilor

(2.1; 2.2; 2.3; 2.4; 2.5; 2.6; 2.7; 2.8; 5.7; 6.1; 6.5; 6.10)
	2.1. Verifică înainte de începerea programului de lucru existența și valabilitatea documentelor obligatorii ale autospecialei și utilajului, inclusiv certificatul de înmatriculare, revizia tehnică periodică, asigurarea și alte documente solicitate de legislație sau de angajator.
2.2. Controlează nivelul combustibilului și al lichidelor tehnice necesare funcționării autopompei de beton, estimând suficiența acestora pentru executarea lucrărilor planificate și completându-le atunci când este necesar.
2.4. Pornește motorul și urmărește funcționarea indicatorilor și martorilor luminoși de pe panoul de bord pentru a identifica eventuale avertizări privind funcționarea utilajului.
2.5. Verifică funcționarea aparatelor de măsură și control, inclusiv indicatorii de temperatură, presiune, nivel combustibil și alte sisteme de monitorizare instalate pe utilaj.
2.6. Inspectează starea generală a autopompei de beton, inclusiv șasiul, brațul de distribuție, stabilizatoarele, instalațiile pneumatică, hidraulică și electrică, precum și conductele, furtunurile și elementele de conexiune, pentru identificarea scurgerilor, uzurii, fisurilor, deteriorărilor sau altor defecte care pot afecta funcționarea și siguranța utilajului.
2.9. Testează funcționarea mecanismelor de pompare, a brațului de distribuție și a comenzilor de operare pentru a se asigura că toate mișcările se execută normal și fără blocări.
2.10. Verifică funcționarea sistemului hidraulic al autopompei prin executarea probelor de lucru prevăzute în instrucțiunile de exploatare.
2.11. Controlează funcționarea dispozitivelor de securitate, inclusiv oprirea de urgență, sistemele de blocare, limitatoarele de cursă și alte echipamente destinate prevenirii accidentelor.
2.12. Verifică funcționarea sistemelor de avertizare sonoră și vizuală, a iluminării de lucru și a altor dispozitive necesare desfășurării activităților în condiții de siguranță.
2.13. Identifică și raportează imediat orice defecțiune, neconformitate sau funcționare anormală constatată în timpul verificărilor efectuate.
2.15. Asigură pregătirea completă a autospecialei și a utilajului pentru începerea lucrărilor de pompare a betonului în condiții de siguranță, eficiență și respectare a cerințelor tehnologice.

	[bookmark: _Hlk232479249]ATRIBUȚIA 3. Planificarea etapelor de realizare a sarcinii/ lucrărilor
Sarcina 3.1. Consultarea sarcinii de lucru/planului de turnare a betonului
Sarcina 3.2. Verificarea traseului până la șantier și a condițiilor de acces
Sarcina 3.3. Analiza tipului de beton și a distanței de pompare
Sarcina 3.4. Adaptarea modului de lucru la condițiile meteo
Sarcina 3.5. Coordonarea activităților cu diriginții de șantier, superiorii și colegii
	CP 3. Stabilirea etapelor de realizare a lucrărilor de pompare a betonului

(3.1; 3.2; 3.3; 3.4; 3.5; 4.1; 4.2; 4.3; 5.1; 5.6; 1.4; 2.8)
	3.1. Verifică traseul până la șantier și evaluează condițiile de acces în zona de lucru, identificând eventualele restricții de circulație, limitări de tonaj, obstacole sau condiții ale terenului care pot influența deplasarea, amplasarea și stabilizarea în siguranță a autopompei de beton.
3.2. Analizează documentația disponibilă și clarifică împreună cu responsabilul detaliile privind ordinea turnării betonului, poziționarea utilajului și modul de desfășurare a activităților pe șantier.
3.3. Studiază sarcina de lucru primită și planul de turnare a betonului pentru a cunoaște amplasarea obiectivului, volumul de beton ce urmează a fi pompat și cerințele tehnice ale lucrării.
3.4. Verifică existența spațiului necesar pentru manevrarea autospecialei, deschiderea stabilizatorilor și desfășurarea brațului de distribuție în condiții de siguranță.
3.5. Evaluează lungimea traseului de pompare, înălțimea de lucru și distanța dintre autopompă și locul de turnare pentru alegerea modului optim de lucru.
3.6. Identifică din timp riscurile asociate lucrării, cum ar fi apropierea liniilor electrice aeriene, terenul instabil, circulația utilajelor sau accesul persoanelor neautorizate în zona de lucru.
3.7. Comunică permanent cu personalul implicat în turnarea betonului pentru sincronizarea livrării, pompării și distribuirii materialului în zona de lucru.
3.8. Verifică îndeplinirii tuturor condițiilor tehnice, organizatorice și de securitate înainte de începerea operațiunilor de pompare a betonului.

	ATRIBUȚIA 4. Securizarea utilajului la locul de realizare a lucrărilor
Sarcina 4.1.	Deplasarea la șantier/obiect
Sarcina 4.2.	Amplasarea utilajului pe teren stabil și plan
Sarcina 4.3.	Verificarea distanței față de linii electrice și alte obstacole
Sarcina 4.4.	Asigurarea perimetrului de siguranță în zona de lucru
Sarcina 4.5.	Blocarea roților
Sarcina 4.6.	Extinderea stabilizatorilor
Sarcina 4.7.	Montarea/fixarea conductelor de pompare 
Sarcina 4.8.	Organizarea căilor de acces la buncăr și panoul de comandă
Sarcina 4.9.	Asigurarea iluminării corespunzătoare în cazul lucrărilor pe timp de noapte

	CP 4. Securizarea autopompei de beton la locul de executare a lucrărilor

(4.1; 4.2; 4.3; 4.4; 4.5; 4.6; 4.7; 4.8; 4.9; 5.3; 1.1; 1.4; 2.7; 3.2; 3.4)
	4.1. Deplasează autopompa de beton până la șantier și o poziționează în zona de lucru, ținând cont de condițiile terenului, spațiul disponibil și alte obstacole.
4.2. Amplasează utilajul pe o suprafață stabilă și rezistentă, verificând dacă terenul permite desfășurarea activităților în condiții de siguranță.
4.3. Verifică distanțele de siguranță față de liniile electrice, construcțiile existente, utilajele aflate în apropiere și alte obstacole care pot influența desfășurarea lucrărilor.
4.4. Delimitează prin semnalizare zona de lucru în prevenirea accesului persoanelor neautorizate și pentru protejarea personalului implicat în activitate.
4.5. Blochează roțile, extinde stabilizatorii și montează conductele și furtunurile de pompare conform instrucțiunilor de exploatare, verificând integritatea, fixarea, siguranța elementelor de conexiune, precum și funcționarea sistemelor de siguranță a brațului de distribuție, pentru desfășurarea lucrărilor în condiții de stabilitate fără riscuri.
4.6. Asigură căile de acces către buncărul de alimentare, panoul de comandă și zona de lucru astfel încât personalul să poată circula și interveni în condiții de siguranță.
4.7. Asigură iluminarea corespunzătoare a utilajului și a zonei de lucru în cazul desfășurării activităților pe timp de noapte sau în condiții de vizibilitate redusă.

	ATRIBUȚIA 5. Gestionarea (operarea) procesului de turnare a betonului
Sarcina 5.1.	Stabilirea semnalelor de comunicare cu echipa de turnare
Sarcina 5.2.	Manevrarea brațului hidraulic pentru a direcționa betonul exact în zona solicitată
Sarcina 5.3.	Menținerea distanței de siguranță față de brațul autopompei și cablurile electrice
Sarcina 5.4.	Reglarea debitului de pompare în funcție de cerințele echipei de pe șantier
Sarcina 5.5.	Monitorizarea presiunii și fluxului pentru a evita întreruperi sau accident
Sarcina 5.6.	Sincronizarea ritmului și acțiunilor cu echipa de turnare
Sarcina 5.7.	Intervenția în caz de defecțiuni sau blocaje ale instalației
	CP 5. Operarea echipamentelor pentru pomparea și turnarea betonului

(5.1; 5.2; 5.3; 5.4; 5.5; 
5.6; 5.7; 5.10; 2.6; 
2.7; 3.3; 3.5; 4.7)

	5.1. Stabilește împreună cu membrii echipei de turnare semnalele și modalitățile de comunicare necesare pentru coordonarea activităților pe durata lucrărilor.
5.2. Manevrează brațul hidraulic al autopompei astfel încât betonul să fie distribuit în zona indicată, conform cerințelor tehnice și instrucțiunilor primite de la responsabilul lucrării.
5.3. Monitorizează permanent poziția brațului de distribuție și respectă distanțele de siguranță față de liniile electrice, construcțiile existente, utilajele și persoanele aflate în zona de lucru.
5.4. Reglează debitul și ritmul de pompare în funcție de cantitatea de beton necesară, condițiile de lucru și solicitările echipei de turnare.
5.5. Comunicarea permanentă cu echipa de turnare și operatorii celorlalte utilaje implicate în proces, pentru asigurarea unei turnări continue și uniforme a betonului.
5.6. Identifică din timp semnalele de funcționare necorespunzătoare ale instalației și ia măsurile necesare pentru prevenirea apariției defecțiunilor sau a situațiilor periculoase.
5.7. Intervine conform instrucțiunilor de exploatare în cazul apariției blocajelor, întreruperilor de pompare sau altor defecțiuni minore care pot apărea în timpul lucrului.
5.8. Oprește imediat operațiunile și informează persoanele responsabile atunci când sunt constatate defecțiuni care pot pune în pericol siguranța personalului, a utilajului sau calitatea lucrării.
5.9. Asigură desfășurarea continuă și în condiții de siguranță a procesului de pompare și turnare a betonului până la finalizarea lucrării.

	ATRIBUȚIA 6. Mentenanța pompei de beton
Sarcina 6.1.	Executarea lucrărilor zilnice de întreținere a pompei de beton
Sarcina 6.2.	Lubrifierea/ungerea zilnică a mecanismelor mobile
Sarcina 6.3.	Schimbarea filtrelor
Sarcina 6.4.	Menținerea/asigurarea nivelului necesar a lichidelor tehnice
Sarcina 6.5.	Verificarea periodică a stării tehnice a autopompei de beton și utilajelor auxiliare (Identificarea defecțiunilor/abaterilor de funcționare)
Sarcina 6.6.	Remedierea defecțiunilor/abaterilor minore de funcționare, în limita competențelor 
Sarcina 6.7. Înlocuirea pieselor uzate și a pieselor sistemului hidraulic
Sarcina 6.8. Reglarea sistemelor de direcție și frânare
Sarcina 6.9. Coordonarea activităților de reparații/mentenanță și optimizări complexe cu echipa de mecanici
	CP 6. Executarea lucrărilor de întreținere și mentenanță a autopompei de beton

(6.1; 6.2; 6.3; 6.4; 6.5; 
6.6; 6.7; 6.8; 6.9; 6.10; 
2.2; 2.4; 2.5; 2.6; 2.8)
	6.1. Efectuează zilnic lucrările de întreținere prevăzute pentru autopompa de beton, verificând starea generală a utilajului înainte și după terminarea programului de lucru.
6.2. Curăță și întreține buncărul de alimentare, conductele, furtunurile și celelalte componente ale instalației pentru prevenirea depunerilor de beton și menținerea funcționării corespunzătoare a utilajului.
6.3. Execută lucrările de lubrifiere și ungere a articulațiilor, mecanismelor mobile și a punctelor de gresare conform instrucțiunilor producătorului.
6.4. Verifică și menține nivelul necesar de combustibil, ulei motor, lichid hidraulic, lichid de răcire și alte lichide tehnice necesare exploatării utilajului.
6.5. Controlează periodic starea tehnică a autopompei de beton și a echipamentelor auxiliare, identificând eventualele defecțiuni, scurgeri, uzuri sau abateri de funcționare.
6.6. Schimbă filtrele, remediază defecțiunile minore și înlocuiește piesele uzate care pot fi reparate în limitele competențelor profesionale și ale instrucțiunilor de exploatare.
6.7. Participă la înlocuirea componentelor sistemului hidraulic și a altor elemente care necesită lucrări de întreținere sau reparație planificată.
6.9. Colaborează cu mecanicii și personalul de întreținere pentru diagnosticarea defecțiunilor, executarea reparațiilor complexe și realizarea lucrărilor de optimizare a utilajului.
6.10. Verifică funcționarea autopompei după efectuarea lucrărilor de întreținere sau reparație și informează persoanele responsabile despre starea tehnică a utilajului și intervențiile efectuate.

	ATRIBUȚIA 7. Documentarea lucrărilor și activităților realizate
Sarcina 7.1.	Completarea foii de parcurs, după caz, și a registrului de exploatare
Sarcina 7.2.	Evidența consumului de combustibil și lubrifianți
Sarcina 7.3.	Completarea cererilor/registrelor interne de solicitare a pieselor și materialelor consumabile
Sarcina 7.4.	Raportarea zilnică a volumului de lucrări executate
Sarcina 7.5.	Raportarea finalizării programului de muncă/semnarea borderoului de evidență a orelor de muncă

	CP 7. Gestionarea documentației aferente lucrărilor și activităților realizate

(7.1; 7.2; 7.3; 7.4; 7.5; 2.1; 2.13; 5.9; 6.10)
	7.1. Completează foaia de parcurs și registrul de exploatare al autopompei de beton, înscriind datele privind utilajul, perioada de lucru, locația șantierului și activitățile executate.
7.2. Înscrie în documentele de evidență consumul de combustibil, uleiuri, lubrifianți și alte materiale utilizate, orele de funcționare ale autopompei de beton, timpul efectiv lucrat, precum și necesarul de piese de schimb, materiale consumabile și alte resurse necesare exploatării, întreținerii și reparării utilajului, conform documentelor și procedurilor interne ale unității.
7.3. Înscrie în documentele de evidență informațiile privind starea tehnică a utilajului, defecțiunile constatate și lucrările de întreținere sau reparație efectuate.
7.4. Raportează zilnic superiorului direct volumul lucrărilor executate, cantitatea de beton pompată și eventualele situații apărute pe parcursul activității.
7.5. Prezintă informații corecte și complete privind consumurile înregistrate, timpul de lucru și utilizarea utilajului în cadrul lucrării executate.
7.6. Confirmă finalizarea programului de muncă prin completarea și semnarea documentelor de evidență a activității și a orelor lucrate, conform procedurilor unității.
7.7. Verifică exactitatea datelor înscrise în documentele de evidență înainte de transmiterea acestora către persoanele responsabile.
7.8. Predă la timp documentele completate și informează persoanele responsabile despre activitatea desfășurată și rezultatele lucrărilor executate.

	ATRIBUȚIA 8. Finalizarea proceselor de lucru
Sarcina 8.1. Curățirea instalației imediat după turnare pentru a evita întărirea betonului în conducte
Sarcina 8.2. Verificarea/întreținerea echipamentului după finalizarea sarcinii de execuție
Sarcina 8.3. Raportarea eventualelor neconformități către superiori sau echipa de mentenanță
Sarcina 8.4. Pregătirea echipamentului pentru sarcini de lucru ulterioare

	CP 8. Pregătirea autopompei de beton pentru reutilizare după finalizarea lucrărilor

(8.1; 8.2; 8.3; 8.4; 6.1;
 6.2; 6.5; 6.10; 7.5)
	8.1. Curăță instalația de pompare imediat după finalizarea turnării betonului, utilizând procedurile și materialele recomandate, pentru a preveni întărirea betonului în conducte, furtunuri și mecanismele de pompare.
8.2. Demontează, după caz, conductele, furtunurile și accesoriile utilizate, verificând starea acestora și îndepărtând depunerile de beton înainte de depozitare.
8.3. Verifică starea tehnică a autopompei de beton după terminarea lucrărilor, controlând sistemul hidraulic, brațul distribuitor, conductele, elementele de fixare și dispozitivele de siguranță.
8.4. Identifică eventualele defecțiuni, uzuri sau neconformități constatate în timpul exploatării și le raportează superiorului direct sau personalului responsabil de mentenanță.
8.5. Pregătește autopompa de beton pentru următoarea utilizare prin amplasarea corectă a brațului distribuitor în poziția de transport, fixarea echipamentelor și asigurarea utilajului pentru deplasare sau staționare.
8.6. Completează documentele privind lucrările executate, consumurile, orele de funcționare și operațiile de întreținere efectuate, conform procedurilor interne.
8.7. Confirmă finalizarea lucrărilor și predă autopompa de beton în stare tehnică corespunzătoare pentru următorul program de lucru, respectând cerințele tehnice, de securitate și de protecție a mediului.



